Οι φαιοί όγκοι των γνάθων ως σύμπτωμα του υπερπαραθυρεοειδισμού»
Creators: name: Καλημέρας, Ελευθέριος Παναγιώτη
Publisher: name: Aristotle University of Thessaloniki
Year: 2024
Subjects: Φαιοί όγκοι
Φαιοί όγκοι των γνάθων
Υπερπαραθυρεοειδισμός
Brown tumors
Brown tumors of the jawς
Hyperparathyroidism

description: Οι Φαιοί Όγκοι των γνάθων αποτελούν μια σπάνια εκδήλωση της προχωρημένης οστικής νόσου από υπερπαραθυρεοδεισμό, γνωστής και ως ινώδους κυστικής οστείτιδας. Σκοπός της παρούσας μεταπτυχιακής εργασίας είναι να αναζητηθεί κατά πόσο αυτοί συνεχίζουν να διαγιγνώσκονται, παρά την έγκαιρη διενέργεια του προσυμπτωματικού ελέγχου και την εξέλιξη των απεικονιστικών μεθόδων, καθώς και εάν υπάρχουν νεότερα δεδομένα όσον αφορά τυχόν μεταλλαξιογόνο προέλευση τους, τη διάγνωση και θεραπεία τους. Έγινε ανασκόπηση της ιατρικής βιβλιογραφίας, όπως αυτή εμφανίζεται στη βάση δεδομένων Medline, χρησιμοποιώντας τις λέξεις κλειδιά «φαιοί όγκοι γνάθων» και «φαιοί όγκοι και υπερπαραθυρεοειδισμός». Οι Φ.Ο εκδηλώνονται στα οστά των γνάθων σε ποσοστά που κυμαίνονται από 1,5%-5,9%, ανάλογα με τον τύπο του ΥΠΘ, προσβάλλουν συχνότερα τις γυναίκες σε αναλογία 3:1 και εμφανίζονται συχνότερα στην κάτω γνάθο σε σχέση με την άνω. Η θεραπεία εκλογής εξακολουθεί να παραμένει η αιτιολογική θεραπεία του ΥΠΘ, συνεπικουρούμενη από τη χειρουργική θεραπεία και ελάχιστα επεμβατικές παρεμβάσεις επί των βλαβών. Η εξέλιξη της μοριακής βιολογίας οδήγησε τα τελευταία χρόνια στην ανακάλυψη γονιδιακών μεταλλάξεων που σχετίζονται με την ανάπτυξη των Φ.Ο. Η εξέλιξη των απεικονιστικών τεχνολογιών οδήγησε στην πιο στοχευμένη διάγνωση της νόσου όσον αφορά τον αιτιολογικό παράγοντα, αλλά και στην πιο στοχευμένη επεμβατική αντιμετώπιση του ΥΠΘ. Η ευρύτερη διάδοση του εργαστηριακού ελέγχου και η ευκολότερη πρόσβαση σε αυτόν, οδηγεί σε έγκαιρη και έγκυρη διάγνωση του ΥΠΘ, προλαμβάνοντας την προχωρημένη νόσο. Η εξέλιξη της ιατρικής επιστήμης και των βιοτεχνολογιών της έχει καταστήσει ευνοϊκότερη την πρόγνωση της νόσου. Η συνεργασία των ειδικοτήτων που άπτονται του νοσολογικού φάσματος της στοματικής κοιλότητας με τις ειδικότητες που ασχολούνται με τον ΥΠΘ είναι απαραίτητη, για την ορθότερη διάγνωση και αντιμετώπιση των Φ.Ο.
description: Brown Tumors of the jaws are a rare manifestation of advanced bone disease from hyperparathyroidism, also known as osteitis fibrosa cystica. The aim of this study is to find out whether they continue to be diagnosed, despite of the early screening and the evolution of imaging methods, as well as if there are new data regarding their possible mutagenic origin and also their diagnosis and treatment. The medical literature as it appears in the Medline database was reviewed, using the keywords 'mandibular brown tumors' and 'brown tumors and hyperparathyroidism'. B.T appear in the bones of the jaws in percentages ranging from 1.5%-5.9%, depending on the type of HPT, they more often affect women in a ratio of 3:1 and appear more often in the mandible than the maxilla. The treatment of choice remains the etiological treatment of HPT, assisted by surgical treatment and minimally invasive interventions on the lesions. The evolution of molecular biology has led during the last years to the discovery of gene mutations related to the development of B.Ts. The evolution of imaging technologies has led to a more targeted diagnosis of the disease, in terms of the causative agent, but also to a more targeted invasive treatment of HPT. The wider spread of laboratory testing and easier access to it, leads to an early and valid diagnosis of HPT, preventing advanced disease. The development of medical science and its biotechnologies has made the prognosis of the disease more favorable. The cooperation of the specialties that touch the nosological spectrum of the oral cavity with the specialties that deal with HPT is necessary, in order to achieve the correct diagnosis and treatment of B.Ts.